b"\n_START_ARTICLE_\nVzhodna konferenca (NHL)\n_START_PARAGRAPH_\nVzhodna konferenca (francosko Conf\xc3\xa9rence de l'Est) je ena od dveh konferenc, na kateri se deli liga NHL. Druga konferenca se imenuje Zahodna konferenca. _NEWLINE_Predhodno je bila znana kot Konferenca vali\xc5\xbeanskega princa (ali kraj\xc5\xa1e Vali\xc5\xbeanska konferenca). Nastala je leta 1974, ko je bila NHL preurejena v dve konferenci in \xc5\xa1tiri divizije. Ker nove konference in divizije niso imele pomembne povezave s severnoameri\xc5\xa1ko geografijo, so bile vse geografske odstranjene. Konferenca je bila zato imenovana za Pokal vali\xc5\xbeanskega princa._NEWLINE_Pokal vali\xc5\xbeanskega princa sega v leto 1924, ko ga je daroval ligi takratni vali\xc5\xbeanski princ in kasnej\xc5\xa1i kralj Edvard VIII. Prvotno so pokal podeljevali prvaku lige. (Do 1926 so Stanleyev pokal podeljevali zmagovalcu posezonske kon\xc4\x8dnice med prvakom NHL in prvakom lige Western Canada Hockey League. Od 1926/27 je Stanleyev pokal odhajal v roke prvakov NHL. Med leti, ko NHL ni imela divizij (1927, 1938 do 1967), so Pokal vali\xc5\xbeanskega princa podeljevali prvouvr\xc5\xa1\xc4\x8denemu mo\xc5\xa1tvu po rednem delu lige. Od 1928 do 1937 so pokal podeljevali prvaku Ameri\xc5\xa1ke divizije in od 1967 do 1974 so ga podeljevali prvaku Vzhodne divizije. _NEWLINE_Konference in divizije so bile preurejene v sezoni 1981/82, da bi bolje izrazili lego mo\xc5\xa1tev, a so \xc5\xbee obstoje\xc4\x8da imena obdr\xc5\xbeali skupaj z Vali\xc5\xbeansko konferenco, s \xc4\x8dimer je dana\xc5\xa1nja Vzhodna konferenca postala konferenca za NHL mo\xc5\xa1tva iz Vzhodne Severne Amerike. Imena konferenc in divizij so bila zamenjana v sezoni 1993/94, da bi odsevala njihovo lego. Takratni novi NHL komisar Gary Bettman je uvedel spremembo, da bi pomagal nehokejskim navija\xc4\x8dem pri razumevanju igre, saj NBA, NFL in MLB vsa uporabljajo geografsko zaznamovana imena za svoje konference in divizije. Sprememba je ujezila puriste in starej\xc5\xa1e hokejske navija\xc4\x8de, ki so menili, da je ta sprememba, ki je obrnila na glavo dve desetletji tradicije, odstranila vsak zgodovinski pridih lige. Kritiki so tudi opazili, da divizije z imeni glavnih figur \xc5\xa1portov kot Roberta Clementeja ali Walterja Paytona niso zme\xc5\xa1ale bejzbolskih in nogometnih navija\xc4\x8dev. Pokal, ki ga podeljujejo prvaku divizije, Pokal vali\xc5\xbeanskega princa, ohranja majhno povezavo z dedi\xc5\xa1\xc4\x8dino lige."